Es ſtv̊nt ein frǒwe alleine
Es ſtv̊nt ein frǒwe alleine·
vn̄ warte vber heide·
vn̄ warte ir liebeſ
ſo geſach ſi valken fliegen·
ſo wol dir valke dc dv biſt·
dv flúgeſt ſwar dir lieb iſt·
dv erkv́ſeſt dir in dem walde·
einē bǒm der dir gevalle·
alſo han ǒch ich getan·
ich erkos mir ſelbe einē man·
dē erwelton minú ǒgen·
dc nidēt ſchone frǒwē·
owe wā lânt ſi mir min lieb
ioh engerte ich ir dekeinen trvtes niet·

Deutsche Philologie
Deutschland
12. Jahrhundert
Mittelhochdeutsch
Versdichtung
Codex Manesse